《次胡伸道韵并简公允弟》
宋代·刘跂

几年书不到江东，知我忘形事事慵。南阮最贫方远宦，阿连同调且相从。

狂生肯信原非病，妄校须惭广未封。安得论文如定力，不眠长听五更钟。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。